Patvirtinta

Lopšelio-darželio „Žibutė“

Direktoriaus 2018-09-17

Įsakymu Nr. V-

VILNIAUS LOPŠELIS-DARŽELIS „ŽIBUTĖ“

KONKURSO „GRUPĖS LOGOTIPAS“

NUOSTATAI

I BENDROSIOS NUOSTATOS

1. Konkurso „Grupės logotipas“ nuostatai reglamentuoja renginio tikslus, organizavimo tvarką, eigą, dalyvavimo sąlygas ir apdovanojimo tvarką.

2. Vilniaus lopšelis-darželis „Žibutė“ (toliau – Įstaiga) skelbia konkursą (toliau Konkursas) grupių logotipui sukurti. Konkurso iniciatorės: direktorė Angelika Genevičienė, direktoriaus pavaduotoja ugdymui Audronė Markevičienė.

3. Logotipai bus naudojami grupių veiklos pristatyme, įstaigos veiklos pristatyme.

4. Konkursas skelbiamas įstaigos svetainėje [www.zibute.lt](http://www.zibute.lt), grupių informacinėse lentose.

II KONKURSO SĄLYGOS

5. Konkurse turi teisę dalyvauti įstaigą lankančių vaikų šeimos nariai, giminaičiai, įstaigos bendruomenės nariai (toliau – Konkurso dalyvis).

6. Ženklas turi būti originalus ir tik jūsų (arba jūsų šeimos, jei kuriate kartu) sukurtas kūrinys, jis neturi pažeisti jokių įstatymų ar trečiųjų šalių teisių.

7. Konkurso dalyvis pateikia grafinį – spalvinį variantą (kompiuterinę versiją).

8. Ženkle turi būti panaudotas grupės pavadinimas.

9. Logotipas turėtų būti aiškus, informatyvus, įsimenantis.

10. Pateikiant logotipo projektą turi būti pateikti Konkurso dalyvio vardas, pavardė

11. Logotipo idėjos konkursui pateikiamos iki 2018-11-30, 18.00 val. elektroniniu paštu vilniuszibute@gmail.com

III LOGOTIPO PROJEKTŲ VERTINIMAS IR ATRANKA

12. Logotipo projektus vertina įstaigos direktoriaus įsakymu sudaryta komisija.

13. Komisijos atrinkti geriausi logotipai bus skelbiami įstaigos interneto svetainėje [www.zibute.lt](http://www.zibute.lt), informacinėje įstaigos lentoje.

14. Komisijos sprendimu, laimėtojai bus išrinkti po vieną iš šešių įstaigos grupių, daugiausia balsų iš savo grupės surinkę logotipo projektai.

15. Vertinimo kriterijai: originalumas, meniškumas, tinkamumas naudoti pristatant įstaigos grupes bei jų veiklas.

IV BAIGIAMOSIOS NUOSTATOS

16. Už geriausius logotipus konkurso laimėtojai bus apdovanoti suvenyrais ir padėkomis.

17. konkurso nugalėtojas neatšaukiamai ir visam laikui be jokios kompensacijos suteikia teisę visą pateiktą kūrinį ar bet kurią jo dalį naudoti be jokių apribojimų.

18. Konkurso rezultatai skelbiami įstaigos internetinėje svetainėje [www.zibute.lt](http://www.zibute.lt)